หากถูกกระทำอนาจาร ทำให้อับอายในทางเพศ เช่น การกอด จูบ ลูบ คลํา หรือสัมผัสจับต้องเนื้อตัวร่างกาย สามารถเอาผิดตามกฎหมายอย่างไรได้บ้าง
ตามประมวลกฎหมายอาญาได้กำหนดความผิดฐานอนาจารเด็กและบทลงโทษสำหรับผู้กระทำความผิด ไว้ดังนี้
- มาตรา 278 ผู้ใดกระทำอนาจารแก่บุคคลอายุกว่า 15 ปี โดยขู่เข็ญด้วยประการใดๆ โดยใช้กำลังประทุษร้าย โดยบุคคลนั้นอยู่ในภาวะที่ไม่สามารถขัดขืนได้ หรือโดยทำให้บุคคลนั้นเข้าใจผิดว่าตนเป็นบุคคลอื่น ต้องระวางโทษจำคุกไม่เกิน 10 ปี หรือปรับไม่เกิน 200,000 บาท หรือทั้งจำทั้งปรับ     
- มาตรา 279 ผู้ใดกระทำอนาจารแก่เด็กอายุยังไม่เกิน 15 ปี โดยเด็กนั้นจะยินยอมหรือไม่ก็ตาม ต้องระวางโทษจำคุกไม่เกิน 10 ปี หรือปรับไม่เกิน 200,000 บาท หรือทั้งจำทั้งปรับ    แต่ถ้าการกระทำความผิดดังกล่าว ผู้กระทำได้กระทำโดยขู่เข็ญด้วยประการใดๆ โดยใช้กำลังประทุษร้าย โดยเด็กนั้นอยู่ในภาวะที่ไม่สามารถขัดขืนได้ หรือโดยทำให้เด็กนั้นเข้าใจผิดว่าตนเป็นบุคคลอื่น ผู้กระทำนั้นต้องระวางโทษจำคุกตั้งแต่ 1 - 15 ปี หรือปรับตั้งแต่ 20,000 - 300,000 บาท หรือทั้งจำทั้งปรับ ตามมาตรา 279 วรรคสาม